Satanen muistelmia Pohjanmaalta: 32. Hän matkustaa edemmäksi
Kokkolasta matkusti majesteetti etelää kohden ja tuli syyskuun 4 p. Vaasaan. Kaupungin ulkopuolla oli kunniaportti ja sen luona vastaanotti maistraati ja porvaristo keisarin. Korkealle vieraalle oli asunto katsottu siinä muhkeassa rakennuksessa, jonka Kustaa III oli hovioikeutta varten rakentanut.

Illalla oli porvaristo laittanut paalin, jota keisari kunnioitti läsnäolollansa kahden tunnin ajan ja tanssiin osaa ottamisellansa.

Illalla oli kunniaportti, samoin kun koko kaupunkikin juhlallisesti valaistu. Loistokuvia ja niitten alla monta sopivaa lausetta, oli monessa kohdin.

Seuraavana päivänä kävi keisari katsomassa kirkkoa ja hovioikeuden rakennusta, vastaanotti kaupungin etevimpiä asukkaita ja talonpoikaisjäseniä naapuripitäjistä, jotka olivat tulleet kiittämään keisaria käynnistänsä pohjanmaalla. Jo kello 1 matkusti keisari ja lyhyen käynnin perästä Ristiinassa, oli hän ainaseksi jättänyt Pohjanmaan.

Satanen muistelmia Pohjanmaalta